Alexander Episcopus servus servorum Dei, dilectis filiis Templariis in Lugdunensi  Cabilonensi Episcopatibus morantibus, salutem  apostolicam benedictionem. Ex parte fratrum Trenorchiensis Ecclesiæ nobis est insinuatum, quòd vos de quibusdam terris quas colitis, decimas recusatis exsolvere, de quibus Ecclesia eorum decimas ex antiquo tempore percipere consuevit. Undè licèt hoc in privilegiis Romanæ Ecclesiæ vobis indultum sit, ut de laboribus vestris nulli decimas solvere teneamini, quia tamen ipsi queruntur se in hoc plurimùm aggravari, rogamus prudentiam vestram, consulimus, atque monemus, quatinùs sicut viri pacifici pro bono pacis aliquid memoratis fratribus constituatis, ut ipsi de substractis decimis aliquam consolationem percipiant,  nos debeamus honestatem vestram non immeritò commendare. Datum Bituric. Idibus Maii.